Data e kërkesës: 12.09.2023

Data e përgjigjes: 17.10.2023

**Objekti:** Informacion mbi kriteret e pranimit Programin e Formimit Fillestar dhe orgaikën e Shkollës së Magjistraturës.

**Përgjigje:** *I nderuar z. \*\*\*\*\*\*,*

*Në përgjigje të kërkesës tuaj për informim, dërguar pranë nesh në adresën elektronike të**erik.veizi@magjistratura.edu.al**, ju vendosim në dijeni si më poshtë vijon:*

*Sa i përket pikës të parë dhe të dytë të kërkimit tuaj, ju bëj me dije se informacioni i kërkuar është publik dhe gjendet i publikuar në faqen zyrtare të Shkollës së Magjistraturës në rubrikën "Rreth nesh", "Statistika".*

*Sa i përket pikës të tretë të kërkimit tuaj, ju bëj me dije kriteret e pranimit për në Formimin Fillestar janë të normuara në nenin 28 të ligjit Nr. 96/2016 "Për statusin e gjyqtarëve dhe prokurorëve në Republikën e Shqipërisë", si dhe në nenin 10 të Rregullores së Brendshme të Shkollës së Magjistraturës.*

*Sa i përket pikës të katërt të kërkimit tuaj, ju bëj me dije procesi i verifikimit të pasurisë dhe figurës të kandidatëve për magjistratë është i normuar në nenin 32 të ligjit Nr. 96/2016 "Për statusin e gjyqtarëve dhe prokurorëve në Republikën e Shqipërisë" i cili kryhet nga Këshilli i Lartë Gjyqësor për kandidatët fitues për profilin e gjyqtarit, dhe nga Këshilli i Lartë i Prokurorisë për kandidatët fitues për profilin e prokurorit.*

*Sa i përket pikës të pestë të kërkimit tuaj, ju bëj me dije se informacioni i kërkuar është publik dhe gjendet i publikuar në faqen zyrtare të Shkollës së Magjistraturës në programin e transparencës.*

*Duke Ju falënderuar për mirëkuptimin,*

*Erik VEIZI*

*Koordinator për të Drejtën e Informimit.*